CELEX: 62010FN0043
Language: el
Date: 2010-06-04 00:00:00
Title: Υπόθεση F-43/10: Προσφυγή/αγωγή της 4ης Ιουνίου 2010 — Cerafogli κατά ΕΚΤ

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/56
            
         Προσφυγή/αγωγή της 4ης Ιουνίου 2010 — Cerafogli κατά ΕΚΤ
   (Υπόθεση F-43/10)
   ()
   2010/C 209/90
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Maria-Concetta Cerafogli (Frankfurt am Main, Γερμανία) (εκπρόσωποι: L. Levi και M. Vandenbussche)
   
      Καθής-εναγομένη: Ευρωπαϊκή Κεντρική Τράπεζα
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως με την οποία η ΕΚΤ απέρριψε τους ισχυρισμούς της προσφεύγουσας/ενάγουσας περί δυσμενούς διακρίσεως και προσβολής της αξιοπρέπειάς της λόγω της συμπεριφοράς των προϊσταμένων της και αίτημα αποζημιώσεως και χρηματικής ικανοποιήσεως.
   
      Αιτήματα της προσφεύγουσας/ενάγουσας
   
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Ευρωπαϊκής Κεντρικής Τράπεζας της 24ης Νοεμβρίου 2009 περί απορρίψεως των ισχυρισμών της προσφεύγουσας/ενάγουσας για δυσμενή διάκριση και προσβολή της αξιοπρέπειάς της λόγω της συμπεριφοράς των προϊσταμένων της και, στο μέτρο που είναι αναγκαίο, να ακυρώσει την από 24 Μαρτίου 2010 απόφαση με την οποία απορρίφθηκε το έκτακτο ένδικο μέσο που αυτή άσκησε·
            
         
               —
            
            
               κατά συνέπεια, να δεχθεί τα αιτήματα που προέβαλε η προσφεύγουσα/ενάγουσα με τη διοικητική προσφυγή, συγκεκριμένα δε:
               
                           —
                        
                        
                           να παύσει κάθε διάκριση και ηθική παρενόχληση την οποία τυχόν υφίσταται η M.-C. Cerafogli είτε λεκτικώς είτε στο πλαίσιο των καθηκόντων που της ανατίθενται και των συνθηκών υπό τις οποίες τα ασκεί και
                        
                     
                           —
                        
                        
                           να ανακαλέσει γραπτώς ο κ. G. τις προσβλητικές και απειλητικές του δηλώσεις·
                        
                     
         
               —
            
            
               εν πάση περιπτώσει, να αποκατασταθεί η υλική ζημία και να ικανοποιηθεί η ηθική βλάβη που αυτή υπέστη·
            
         
               —
            
            
               να καταδικάσει την ΕΚΤ στα δικαστικά έξοδα·
            
         
               —
            
            
               να υποχρεώσει την ΕΚΤ να προσκομίσει τον πλήρη φάκελο της εσωτερικής διοικητικής έρευνας με όλα τα παραρτήματα και τα συνημμένα, περιλαμβανομένων των πρακτικών των συνεδριάσεων. Επιπλέον, να υποχρεωθεί η ΕΚΤ να προσκομίσει όλη την αλληλογραφία μεταξύ, αφενός, της επιτροπής που διενήργησε την έρευνα και, αφετέρου, της εκτελεστικής επιτροπής και/ή του προέδρου της ΕΚΤ, και
            
         
               —
            
            
               να κλητευθεί ως μάρτυρας ο κ. L, πρώην σύμβουλος της καθής-εναγομένης σε θέματα κοινωνικής φύσεως.